open-index/open-wikipedia-markdown huggingface dataset:
Βερνάρδος της Σαξονίας-Μάινινγκεν

Ο **Βερνάρδος** (γερμ. *Bernhard, Prinz von Sachsen-Meiningen*, 30 Ιουνίου 1901 – 4 Οκτωβρίου 1984) από τον Οίκο των Βέττιν ήταν πρίγκιπας και τιτουλάριος δούκας της Σαξονίας-Μάινινγκεν. Έγινε ο επικεφαλής του κλάδου των Βέττιν-Σαξονίας-Μάινινγκεν.

## Βιογραφία
Ο *Βερνάρδος Φρειδερίκος Ιούλιος Ερρίκος* ήταν το έκτο παιδί και ο τρίτος (δευτερότοκος επιζήσας) γιος του Φρειδερίκου της Σαξονίας-Μάινινγκεν και της Αδελαΐδας, κόρης του Ερνέστου Β΄ του Λίππε-Μπήστερφελντ.

Το 1984 απεβίωσε στο Μπαντ Κρότσινγκεν της Βάδης-Βυρτεμβέργης, σε ηλικία 83 ετών.

## Οικογένεια
Νυμφεύθηκε το 1931 τη Μάργκοτ Γκραίσσλερ, κόρη εμπόρου από το Μπρέσλαου (νυν ''Βρότσλαβ''). Ο γάμος ήταν μοργανατικός και έτσι δεν είχαν δικαίωμα διαδοχής τα τέκνα τους:
* Φεοντόρα (γενν. 1932), παντρεύτηκε τον Μπούρκχαρντ Κίππενμπεργκ, απέκτησαν ένα γιο.
* Φρειδερίκος Ερνέστος (1935 - 2004), νυμφεύτηκε πρώτα την Έρενγκαρντ φον Μάσσοβ και έπειτα τη Βεατρίκη, κόρη του Φρειδερίκου Ιωσία της Σαξονίας-Κόμπουργκ & Γκότα. Είχαν τέκνα:
** Μαρία Αλεξάνδρα (γενν. 1978), παντρεύτηκε τον Μπέννο Μπέατ Κρίστιαν Βήντμερ.
** Φρειδερίκος Κωνσταντίνος (γενν. 1980), νυμφεύτηκε τη Σοφία Λούπους και έχει γιο:
*** Μιχαήλ (γενν. 2015).

Το 1947 διαζεύχθηκε και το 1948 ο Βερνάρδος έκανε δεύτερο γάμο με τη Βέρα Σέφφερ, Βαρόνη φον Μπέρνσταϊν, και είχε τέκνα:
* Ελεονώρα Αδελαΐδα (γενν. 1950), παντρεύτηκε τον Πέτερ Έρικ Ρόσντεν.
* Κορράδος (γενν. 1952), πρίγκιπας και τιτουλάριος δούκας της Σαξονίας-Μάινινγκεν.
* Άλμουτα (γενν. 1959), παντρεύτηκε τον Έμπερχαρντ φον Μπράουνσβαϊγκ. Απέκτησαν δύο παιδιά.

## Πρόγονοι

## Παραπομπές


## Πηγές
*  "AUSTRIANS RETAKE PRINGE WHO FLED; Bernhard of Saxe-Meiningen, Nazi, Is Captured Trying to Re-enter His Castle". *[[The New York Times|NYTimes]]*. 1 January 1934. Retrieved 23 October 2009.

Κατηγορία:Οίκος των Βέττιν
Κορράδος της Σαξονίας-Μάινινγκεν

Ο **Κορράδος** (γερμ. *Konrad*, γενν. 14 Απριλίου 1952) από τον Οίκο των Βέττιν είναι πρίγκιπας και τιτουλάριος δούκας της Σαξονίας-Μάινινγκεν. Είναι επικεφαλής του κλάδου των Βέττιν-Σαξονίας-Μάνινγκεν και επιχειρηματίας στη Γερμανία.

## Βιογραφία
Ο *Ιωάννης Φρειδερίκος Κορράδος Κάρολος Εδουάρδος Χορστ Αρνόλδος Ματθίας* είναι ο δεύτερος γιος του Βερνάρδου Δ΄ της Σαξονίας-Μάινινγκεν και της Βέρα Σάφφερ, Βαρόνης φον Μπέρνσταϊν. Η Βέρα ήταν η 2η σύζυγος του Βερνάρδου, ο οποίος από τον πρώτο του γάμο είχε γιο τον Φρειδερίκο Ερνέστο, αλλά επειδή ο πρώτος αυτός γάμος ήταν μοργανατικός, ο Φρειδερίκος Ερνέστος (απεβ. 2004) αποκλείστηκε της διαδοχής.

Ο Κορράδος είναι άγαμος. Οι πλησιέστεροι άρρενες συγγενείς του είναι:
# ο Φρειδερίκος Κωνσταντίνος (γενν. 1980), γιος του μεγαλύτερου αδελφού του, Φρειδερίκου Ερνέστου. Γιος αυτού είναι ο Μιχαήλ (γενν. 2015).
# οι βαρόνοι φον Ζάαλφελντ, μοργανατικοί απόγονοι του μεγάλου θείου του Ερνέστου της Σαξονίας-Ζάαλφελντ.

## Πρόγονοι

## Πηγές
* "Saxony". *Almanach de Gotha* (186th ed.). Almanach de Gotha. 2003. pp. 329, 330. ISBN 0-9532142-4-9.

## Παραπομπές σε πηγές


Κατηγορία:Οίκος των Βέττιν
Δημήτριος Ι. Καλλέργης

Ο **Δημήτριος Καλλέργης** (1868 - 1923) ήταν Έλληνας πολιτικός και διπλωμάτης.

## Βιογραφικά στοιχεία

Ήταν γιος του Ιωάννη Καλλέργη, γιου του στρατηγού Δημητρίου Καλλέργη και γόνου της ομώνυμης οικογένειας. Ήταν διπλωμάτης και υπηρέτησε ως πρέσβης στην Κωνσταντινούπολη.

Στις εκλογικές αναμετρήσεις του Αυγούστου και του Νοεμβρίου του 1910 καθως και σε αυτές του 1912 εξελέγη βουλευτής Αργολίδας και Κορινθίας.

Ήταν παντρεμένος με την Δανάη Αθηνογένη και είχαν αποκτήσει δύο παιδιά: τον Ιωάννη Καλλέργη, διπλωμάτη, και την 
Έφη Καλλέργη, σύζυγο του Θεόδωρου Κουντουριώτη.

## Παραπομπές


Κατηγορία:Βουλευτές Αργολιδοκορινθίας
Κατηγορία:Οικογένεια Καλλέργη
Μίριαμ Λεόνε

Η **Μίριαμ Λεόνε** (ιταλικά: Miriam Leone) (γενν. 14 Απριλίου 1985, Κατάνια, Σικελία) είναι Ιταλίδα ηθοποιός και μοντέλο.

## Βιογραφία
Γεννημένη στη Κατάνια της Σικελίας από πατέρα δάσκαλο και μητέρα δημοτική υπάλληλο, η Μίριαμ μετά την αποφοίτηση της από το Λύκειο "Τζούλι και Πεννίσι" πήγε στο Πανεπιστήμιο της Κατάνια. Το 2008 πήρε μέρος στον διαγωνισμό ομορφιάς Μις Ιταλία όπου κέρδισε και το στέμμα της ομορφότερης γυναίκας στη Ιταλία για το 2008. Επίσης κέρδισε τον τίτλο Miss Cinema.Το 2010 παρουσίασε την εκπομπή Unomattina Estate στο Rai 1.

Την καριέρα της στην υποκριτική την ξεκίνησε στην αρχή με μικρούς ρόλους μέχρι που πήρε έναν βασικό ρόλο στην δραματική μίνι τηλεοπτική σειρά (12 επεισοδίων) " Η γυναίκα με το πέπλο".

## Προσωπική ζωή
Από τις 18 Σεπτεμβρίου 2021 είναι παντρεμένη με τον Πάολο Καρούλο, μουσικό και μάνατζερ από το Καλτατζιρόνε. Η θρησκευτική τελετή έγινε στην εκκλησία της Σάντα Μαρία Λα Νόβα στο Σκίκλι.

## Φιλμογραφία
### Κινηματογράφος

### Τηλεόραση

## Παραπομπές


## Εξωτερικοί σύνδεσμοι
* Η 

Κατηγορία:Μις Ιταλία
Κατηγορία:Ιταλίδες ηθοποιοί τηλεόρασης
Κατηγορία:Ιταλίδες τηλεπαρουσιάστριες
Κατηγορία:Ιταλίδες μοντέλα
Κατηγορία:Σικελιώτες
Κάρολος της Φλάνδρας

Ο **Κάρολος** (γαλλ. *Charles*, 10 Οκτωβρίου 1903 - 1 Ιουνίου 1983) από τον Οίκο των Βέττιν ήταν κόμης της Φλάνδρας και αντιβασιλιάς του Βελγίου (1944-60).

## Βιογραφία
Ο *Κάρολος Θεόδωρος Ερρίκος Αντώνιος Μαϊρράδος* ήταν ο δευτερότοκος γιος του Αλβέρτου Α΄ του Βελγίου και της Ελισάβετ των Βίττελσμπαχ, κόρης του Καρόλου Θεοδώρου εν Βαυαρία.

Το 1983 απεβίωσε στο Ράβερσαϊντε του Βελγίου σε ηλικία 80 ετών.

## Οικογένεια
Θεωρείται ότι νυμφεύτηκε το  1977 τη Λουίζ-Μαρί-Ζακλίν, κόρη του Αλμπέρ Περεμπρύν. Ο γάμος δεν αναφέρεται σε αρχεία ενορίας, αλλά αναφέρεται ως ιδιωτική ευλογία. Το "Αλμανάκ των Γκότα" τον αναφέρει ως συζύγους.

## Πρόγονοι


## Πηγές
* *L'Allemagne Dynastique*, volume VII, p. 385
## Παραπομπές


Κατηγορία:Οίκος της Σαξονίας-Κοβούργου-Γόθας
Αλέξανδρος του Βελγίου

Ο **Αλέξανδρος** (γαλλ. *Alexandre*, 18 Ιουλίου 1942 - 29 Νοεμβρίου 2009) από τον Οίκο της Σαξονίας-Κόμπουργκ & Γκότα ήταν πρίγκιπας του Βελγίου.

## Βιογραφία
Ο *Αλέξανδρος Εμμανουήλ Ερρίκος Αλβέρτος Μαρία Λεοπόλδος* ήταν το πρώτο παιδί και ο μοναχογιός του Λεοπόλδου Γ΄ του Βελγίου και της Μαρί Λιλιάν Μπαέλ, Πριγκίπισσας του Ρετύ, κόρη του Ανρί Μπαέλ, εφοπλιστή από την Οστένδη. Ήταν ο τρίτος γιος του Λεοπόλδου, καθώς είχε προηγούμενο γάμο.

## Οικογένεια
Νυμφεύτηκε το 1991 τη Λέα Ίνγκα Ντόρα Βόλμαν, κόρη του Σίγκισμουντ Βόλμαν, εμπόρου στις Βρυξέλλες από τη Βαρσοβία· δεν απέκτησαν απογόνους.

## Πρόγονοι


## Πηγές
* Velde, François. "The Belgian Succession". *Heraldica.org*. Retrieved 2008-05-06.

## Παραπομπές


Κατηγορία:Οίκος της Σαξονίας-Κοβούργου-Γόθας
Λαυρέντιος του Βελγίου

Ο **Λαυρέντιος** (γαλλ. *Laurent* (γενν. 19 Οκτωβρίου 1963) από τον Οίκο της Σαξονίας-Κόμπουργκ & Γκότα είναι πρίγκιπας του Βελγίου.

## Βιογραφία
Είναι ο δευτερότοκος γιος του Αλβέρτου Β΄ του Βελγίου και της Πάολας Ρούφο, κόρης του Φούλκο Ρούφφο πρίγκιπα της Καλαβρίας.

## Οικογένεια
Νυμφεύθηκε το 2003 την Κλαιρ Λουίζ Κουμς, κόρη του Νίκολας-Τζων Κουμς και έχει τέκνα:
* Λουίζα γενν. 2004.
* Νικολάς γενν. 2005, πρίγκιπας του Βελγίου.
* Αιμερίκ γενν. 2005, πρίγκιπας του Βελγίου.

## Πρόγονοι


## Πηγές
* Official biography from the Belgian Royal Family website

## Παραπομπές


Κατηγορία:Οίκος της Σαξονίας-Κοβούργου-Γόθας
Πρινιάς Ηρακλείου

με την ονομασία **Πρινιάς Ηρακλείου** αναφέρονται:

* Ο Πρινιάς Μαλεβιζίου, χωριό του δήμου Γόρτυνας.
* Ο Πρινιάς Μονοφατσίου, χωριό του δήμου Αρχανών-Αστερουσίων.
Αέτιος Αντιοχείας

Ο **Αέτιος Αντιοχείας** ή **ο Αντιοχεύς** (πέθανε το 367), ήταν χριστιανός επίσκοπος στην Αντιόχεια και εισηγητής της ριζοσπαστικής αρειανικής ομάδας των Ανόμοιων.

Ο Αέτιος τόνιζε ότι ο Θεός είναι εγγενώς αναίτιος, υποστηρίζοντας πως εάν κάποιος έχει γεννηθεί ή δημιουργηθεί από κάποιον άλλο, τότε δεν μπορεί να είναι κι αυτός Θεός. Οι εχθροί του, τον αποκαλούσαν *άθεο* εξαιτίας της εναντίωσής του στο δόγμα της Τριάδας., ενώ ο Μέγας Βασίλειος τον είχε χαρακτηρίσει *εχθρό της πίστεως*.

Ο Αέτιος ήταν κάτοικος της Κοίλης Συρίας. Μαζί με τον Ευνόμιο Κυζίκου, τον οποίο και είχε χειροτονήσει, υπήρξαν ηγέτες των Ανόμοιων, οι οποίοι δίδασκαν πως ένα κτίσμα δεν είναι όμοιο με τον δημιουργό του, και ως εκ τούτου, ο Υιός Ιησούς Χριστός ως δημιούργημα ήταν *ανόμοιος* με τον Πατέρα Θεό.

## Υποσημειώσεις

Κατηγορία:Επίσκοποι του 4ου αιώνα
Κατηγορία:Αντιτριαδισμός
Κατηγορία:Αρειανισμός
Κατηγορία:Συγγραφείς του 4ου αιώνα
Φερδινάνδος της Σαξονίας-Κοβούργου-Γόθας

Ο **Φερδινάνδος** (γερμ. *Ferdinand*, 28 Μαρτίου 1785 - 27 Αυγούστου 1851) από τον Οίκο της Σαξονίας-Κοβούργου & Γκότα ήταν πρίγκιπας της Σαξονίας-Κοβούργου & Γκότα. Είναι ο ιδρυτής του κλάδου του Κοχάρυ.

## Βιογραφία
Ο *Φερδινάνδος Γεώργιος Αύγουστος* ήταν το έκτο (πέμπτο επιζήσαν) παιδί και ο δευτερότοκος γιος του Φραγκίσκου της Σαξονίας-Κοβούργου-Ζάαλφελντ και της Αυγούστας, κόρης του Ερρίκου ΚΔ΄ του Ρόυς-Έμπερσντορφ.

Το 1851 απεβίωσε στη Βιέννη σε ηλικία 66 ετών.

## Οικογένεια
Νυμφεύτηκε το 1815 τη Μαρία Αντωνία Κοχάρυ ντε Τσάμπραγκ ετ Σίτνυα, κόρη και κληρονόμο του πρίγκηπα Φέρεντς Γιόζεφ Κοχάρυ ντε Τσάμπραγκ ε Σίτνυα από την Ουγγαρία. Είχε τέκνα:
* Φερδινάνδος Β΄ (1816 - 1885), Βασιλιάς της Πορτογαλίας ως σύζυγος της Μαρίας Β΄ της Πορτογαλίας.
* Αύγουστος (1818 - 1881), Πρίγκιπας της Σαξονίας-Κοβούργου & Γκότα.
* Βικτωρία (1822 - 1857), παντρεύτηκε τον Λουδοβίκο του Νεμούρ.
* Λεοπόλδος (1824 - 1884), Πρίγκιπας της Σαξονίας-Κοβούργου & Γκότα.

## Πρόγονοι


## Πηγές
* *Biographisches Lexikon des Kaisertums Österreich*, II, 392-394.

## Παραπομπές

Κατηγορία:Οίκος της Σαξονίας-Κοβούργου-Γόθας
Βοντοβράτι

Το **Βοντοβράτι** () είναι χωριό του Δήμου Γράντσκο στo κεντρικό τμήμα της Βόρειας Μακεδονίας.
## Ιστορία
Το σημερινό Βοντοβράτι βρίσκεται στη θέση της αρχαίας ελληνικής πόλης του Άργους της Παιονίας. Στο παιονικό Άργος ο Ρωμαίος ανθύπατος Ιούνιος Ρουφίνος (246 -8 μ.Χ.) βρήκε θεραπεία, όπως δείχνει μια στήλη που ανασκάφηκε εκεί και βρίσκεται σήμερα στο μουσείο του Τίτο Βέλες (αρχ. Βυλάζωρα):

"Λονδ . . .

ον Ἰούνιον

ἀνθύπατον

ἡ τῶν Ἀργεσ[τῶν]"

Το χωριό  μέχρι τον Β΄ Βαλκανικό Πόλεμο, το 1913, βρίσκονταν υπό οθωμανική κυριαρχία όταν και περιήλθε στην κατοχή της Σερβίας.
## Δημογραφία
Σύμφωνα με την απογραφή του 2002 το χωριό έχει 379 κατοίκους, η εθνική κατανομή των οποίων έχει ως εξής:
*Βόσνιοι Μουσουλμάνοι 192
*Τσιγγάνοι 79
*Σλαβομακεδόνες 60
*Τούρκοι 16
*Αλβανοί 13
*Σέρβοι 4
*Άλλοι 15
## Παραπομπές


Κατηγορία:Περιφέρεια Βάρνταρ
Κατηγορία:Χωριά της Βόρειας Μακεδονίας
Λεοπόλδος της Σαξονίας-Κοβούργου-Γόθας

Ο **Λεοπόλδος** (γερμ. *Leopold von Sachsen-Coburg und Gotha*, 31 Ιανουαρίου 1824 - 20 Μαΐου 1884) ήταν πρίγκηπας της Σαξονίας-Κοβούργου-Γόθας.

## Βιογραφία
Ο *Λεοπόλδος Φραγκίσκος Ιούλιος* ήταν ο τρίτος γιος του Φερδινάνδου της Σαξονίας-Κόβουργου & Γκότα και της Μαρίας Αντωνίας, κόρης του πρίγκηπα Φέρεντς Γιόζεφ Κοχάρυ ντε Τσάμπραγκ & Σίτνυα.

Το 1884 απεβίωσε στη Βιέννη σε ηλικία 60 ετών.

## Οικογένεια
Νυμφεύτηκε το 1861 την Κονστάντσε Γκάιγκερ. Ο γάμος ήταν μοργανατικός και δόθηκε σε αυτήν και τους απογόνους της ο τίτλος του *κυρίου/κυρίας του Ρούττενσταϊν*. Είχε τέκνο:
* Φραντς (1860 - 1899), κύριος του Ρούττενσταϊν

### Πρόγονοι


## Πηγές
* E. Jones-Parry, *The Spanish Marriages*, 1841-1846 (London, 1936)

## Παραπομπές

Κατηγορία:Οίκος της Σαξονίας-Κοβούργου-Γόθας
Φίλιππος της Σαξονίας-Κοβούργου-Γόθας (1844-1921)

Ο **Φίλιππος** (γερμ. *Philipp*, 28 Μαρτίου 1844 - 3 Ιουλίου 1921) από τον Οίκο της Σαξονίας-Κοβούργου-Γόθας ήταν πρίγκιπας της Σαξονίας-Κοβούργου-Γόθας.

## Βιογραφία
Ο *Φερδινάνδος Φίλιππος Μαρία Αύγουστος Ραφαήλ* ήταν ο πρωτότοκος γιος του Αυγούστου της Σαξονίας-Κοβούργου & Γκότα και της Κλημεντίνης των Βουρβόνων-Ορλεάνης, κόρης του Λουδοβίκου Φιλίππου της Γαλλίας.

Το 1921 απεβίωσε στο Σανκτ Άουγκουστιν του Κοβούργου σε ηλικία 77 ετών.

## Οικογένεια
Νυμφεύτηκε το 1875 τη δεύτερη εξαδέλφη του Λουίζα της Σαξονίας-Κοβούργου & Γκότα, κόρη του Λεοπόλδου Β΄ του Βελγίου, και είχε τέκνα:
* Λεοπόλδος Κλήμης (1878 - 1916), Πρίγκιπας της Σαξονίας-Κοβούργου-Γόθας.
* Δωροθέα (1881 - 1967), παντρεύτηκε τον Ερνέστο Γκύντερ του Σλέσβιχ-Χόλσταϊν.

## Πρόγονοι

## Πηγές
* Christoph Ohlig: Wasserhistorische Forschungen: Schwerpunkt Montanbereich, Books on Demand, 2003, p. 142

## Παραπομπές


Κατηγορία:Οίκος της Σαξονίας-Κοβούργου-Γόθας
Λεοπόλδος Κλήμης της Σαξονίας-Κοβούργου-Γόθας

Ο **Λεοπόλδος Κλήμης** (γερμ. *Leopold Clemens von Sachsen-Coburg und Gotha*, 19 Ιουλίου 1878 - 27 Απριλίου 1916) του Οίκου της Σαξονίας-Κοβούργου-Γόθας ήταν πρίγκιπας της Σαξονίας-Κοβούργου-Γόθας.

## Βιογραφία
Ο *Λεοπόλδος Κλήμης Φίλιππος Αύγουστος Μαρία* ήταν το πρώτο παιδί και ο μόνος γιος του Φιλίππου της Σαξονίας-Κοβούργου-Γόθας και της Λουίζας Μαρίας, κόρης του Λεοπόλδου Β΄ του Βελγίου. Οι γονείς του ήταν δεύτερα ξαδέλφια.

Το 1916 απεβίωσε στη Βιέννη σε ηλικία 38 ετών μετά από επιπλοκές από τραύματα που του προκάλεσε η απόπειρα δολοφονίας από την ερωμένη του, η οποία στη συνέχεια αυτοκτόνησε.

## Πρόγονοι

## Πηγές
* Sandner, Harald (2001). Das Haus Sachsen-Coburg und Gotha 1826 bis 2001. Eine Dokumentation zum 175-jährigen Jubiläum des Stammhauses in Wort und Bild. Coburg: Verlagsanstalt Neue Presse. pp. 317–320. ISBN 3-00-008525-4.

## Αναφορές σε πηγές


Κατηγορία:Οίκος της Σαξονίας-Κοβούργου-Γόθας
Ανόμοιοι

Οι **Ανόμοιοι** ήταν ριζοσπαστική αρειανική ομάδα, που δίδασκε πως ένα κτίσμα δεν είναι όμοιο με τον δημιουργό του, και ως εκ τούτου, ο Υιός Ιησούς Χριστός ως δημιούργημα ήταν *ανόμοιος* με τον Πατέρα Θεό. Οι Ανόμοιοι αποτελούσαν την πιο ριζοσπαστική τάση του Αρειανισμού σε σχέση με τους μετριοπαθείς Ομοιουσιανούς, αλλά και τους Όμοιους.

Βασικός εισηγητής των Ανόμοιων ήταν ο Αέτιος Αντιοχείας, ενώ ηγετική μορφή τους υπήρξε και ο Ευνόμιος Κυζίκου.. Εξαιτίας των ηγετών τους, οι Ανόμοιοι αποκαλούνταν επίσης, *Αετιανοί* και *Ευνομιανοί*. Τον 5ο αιώνα, ο Φιλοστόργιος συνέγραψε το έργο του *Εκκλησιαστική Ιστορία*, που αποτέλεσε σημαντικό έργο εκκλησιαστικής ιστορίας από την οπτική του Ανόμοιου Αρειανισμού.

## Υποσημειώσεις

Κατηγορία:Ιστορία του Χριστιανισμού
Κατηγορία:Αντιτριαδισμός
Κατηγορία:Αρειανισμός
Λουδοβίκος Αύγουστος της Σαξονίας-Κοβούργου-Γόθας

Ο **Λουδοβίκος Αύγουστος** (γερμ. *Ludwig August*, 8 Αυγούστου 1845 – 14 Σεπτεμβρίου 1907) από τον Οίκο της Σαξονίας-Κοβούργου & Γκότα ήταν πρίγκιπας της Σαξονίας-Κοβούργου & Γκότα.

## Βιογραφία
Ο *Λουδοβίκος Αύγουστος Μαρία Εύδης* ήταν ο δευτερότοκος γιος του Αυγούστου της Σαξονίας-Κοβούργου-Γόθας και της Κλημεντίνης των Βουρβόνων-Ορλεάνης, κόρης του Λουδοβίκου Φίλιππου της Γαλλίας.

Το 1907 απεβίωσε στο Κάρλσμπαντ (νυν ''Κάρλοβυ Βάρυ'') της Βοημίας σε ηλικία 62 ετών.

## Οικογένεια
Νυμφεύτηκε το 1864 τη Λεοπολδίνη των Μπραγκάνσα, κόρη του Πέτρου Β΄ της Βραζιλίας, και είχε τέκνα:
* Πέτρος Αύγουστος (1866 - 1934), Πρίγκιπας της Σαξονίας-Κοβούργου & Γκότα.
* Αύγουστος Λεοπόλδος (1867 - 1922), Πρίγκιπας της Σαξονίας-Κοβούργου & Γκότα.
* Ιωσήφ Φερδινάνδος (1869 - 1888), Πρίγκιπας της Σαξονίας-Κοβούργου & Γκότα.
* Λουδοβίκος Γάστων (1870 - 1942), Πρίγκιπας της Σαξονίας-Κοβούργου & Γκότα.

## Πρόγονοι

## Πηγές
* Marek, Miroslav. "Genealogy". Genealogy.EU

## Παραπομπές


Κατηγορία:Οίκος της Σαξονίας-Κοβούργου-Γόθας
Πέτρος Αύγουστος της Σαξονίας-Κοβούργου-Γόθας

Ο **Πέτρος Αύγουστος** (πορτογαλ. *Pedro Augusto*, 19 Μαρτίου 1866 - 6 Ιουλίου 1934) από τον Οίκο της Σαξονίας-Κοβούργου-Γόθας ήταν πρίγκιπας της Σαξονίας-Κοβούργου-Γόθας.

## Βιογραφία
Ο *Πέτρος Αύγουστος Λουδοβίκος Μαρία Μιχαήλ Γαβριήλ Ραφαήλ Γκοντζάγκα* ήταν ο πρωτότοκος γιος του Λουδοβίκου Αυγούστου της Σαξονίας-Κοβούργου-Γόθας και της Λεοπολδίνας των Μπραγκάνσα, κόρης του Πέτρου Β΄ της Βραζιλίας.

Το 1934 απεβίωσε στο Ρίο ντε Τζανέιρο της Βραζιλίας σε ηλικία 69 ετών, άγαμος.

## Πρόγονοι

## Πηγές
* Arquivo da Revista do Instituto Histórico e Geográfico Brasileiro

## Παραπομπές


Κατηγορία:Οίκος της Σαξονίας-Κοβούργου-Γόθας
Τζον Κιούζακ

Ο **Τζον Κιούζακ** (αγγλικά: John Paul Cusack, γενν. 28 Ιουνίου 1966) είναι Αμερικανός ηθοποιός, παραγωγός και σεναριογράφος. Ξεκίνησε τη σταδιοδρομία του στον κινηματογράφο τη δεκαετία του 1980. Ο Κιούζακ ήταν υποψήφιος για Χρυσή Σφαίρα Καλύτερου Ηθοποιού για τον ρόλο του στην ταινία *[[High Fidelity]]* (2000). Άλλες ταινίες όπου πρωταγωνίστησε είναι οι: *Το τελευταίο συμβόλαιο θανάτου* (1997), *[[Στο μυαλό του Τζον Μάλκοβιτς]]* (1999), *Απόδραση στον αέρα* (1997) (μαζί με τον Τζον Μάλκοβιτς), *1408* (2007), *[[2012 (ταινία)|2012]]* (2009), *Ένα τρελό τρελό τζακούζι* (2010), *Το κοράκι* (2012), *Υπό το μηδέν* (2013), *Το ξίφος του δράκου* (2015) και άλλες.

## Βιογραφία
Ο Κιούζακ γεννήθηκε στο Νοσοκομείο Σρντ Τζόζεφ στο Σικάγο και μεγάλωσε στο Ιλινόι. Είναι Ιρλανδοκαθολικός και το τέταρτο από πέντε παιδιά. Η μητέρα του, Αν Πόλα «Νάνσι», είναι πρώην καθηγήτρια μαθηματικών και πολιτική ακτιβίστρια. Ο πατέρας του, Ρίτσαρντ Κιούζακ (1925-2003), ήταν ηθοποιός όπως και τα αδέρφια του Αν, Τζόαν, Μπιλ και Σούζι. Έφυγαν από το Μανχάταν της Νέας Υόρκης και μετακόμισαν στο Ιλινόι. Ο πατέρας του ήταν επίσης δημιουργός ντοκιμαντέρ, διηύθυνε μια εταιρεία παραγωγής ταινιών και ήταν φίλος με τον ακτιβιστή Φίλιπ Μπέριγκαν. Ο Κιούζακ αποφοίτησε από το λύκειο Evanston Township το 1984, όπου γνώρισε τον Τζέρεμι Πάιβεν, και φοίτησε ένα χρόνο στο Πανεπιστήμιο της Νέας Υόρκης προτού τα παρατήσει.

## Φιλμογραφία

### Κινηματογράφος

### Τηλεόραση

## Βραβεία και υποψηφιότητες

## Περαιτέρω μελέτη
* Barnes, Henry John Cusack: ‘Hollywood is a whorehouse and people go mad’ *The Guardian*, 26 Σεπτεμβρίου 2014.
* Robinson, Tasha Onion A.V. Club interview, 27 Νοεμβρίου 2007,

## Παραπομπές


## Εξωτερικοί σύνδεσμοι

* John Cusack στο AllMovie
*  στην IMDb
* John Cusack στο Twitter

Κατηγορία:Αμερικανοί ηθοποιοί κινηματογράφου
Κατηγορία:Αμερικανοί ηθοποιοί τηλεόρασης
Κατηγορία:Αμερικανοί σκηνοθέτες
Κατηγορία:Αμερικανοί σεναριογράφοι
Κατηγορία:Αμερικανοί παραγωγοί ταινιών
Λουδοβίκος Γάστων της Σαξονίας-Κοβούργου-Γόθας

Ο **Λουδοβίκος Γάστων** (γερμ. *Ludwig Gaston*, 15 Σεπτεμβρίου 1870 - 23 Ιανουαρίου 1942) του Οίκου της Σαξονίας-Κοβούργου-Γόθας ήταν πρίγκιπας της Σαξονίας-Κοβούργου-Γόθας.

## Βιογραφία
Ο *Λουδοβίκος Γάστων Κλήμης Μαρία Μιχαήλ Γαβριήλ Ραφαήλ Γκοντζάγκα* γεννήθηκε στο Έμπενταλ της Κάτω Αυστρίας και ήταν ο τέταρτος γιος του Λουδοβίκου Αυγούστου της Σαξονίας-Κοβούργου-Γόθας και της Λεοπολδίνης των Μπραγκάνσα, κόρης του Πέτρου Β΄ της Βραζιλίας.

Το 1942 απεβίωσε στο Ίννσμπρουκ (τώρα στην Αυστρία) σε ηλικία 72 ετών.

## Οικογένεια
Νυμφεύτηκε τη Ματθίλδη των Βίττελσμπαχ, κόρη του Λουδοβίκου Γ΄ της Βαυαρίας, το 1900 και είχε δύο τέκνα:
* *Αντώνιος* Μαρία Λουδοβίκος Κλήμης Ευγένιος Κάρολος Ερρίκος Αύγουστος Λουιτπόλδος Λεοπόλδος Φραγκίσκος Βόλφγκανγκ Πέτρος Γάστων  Αλέξανδρος Αλφόνσος Ιγνάτιος Αλοΰσιος Στανίσλαος (1901 - 1970), Πρίγκιπας της Σαξονίας-Κοβούργου-Γόθας, παντρεύτηκε τη Λουίζε Μάυρχοφερ.
* *Μαρία Ιμμακουλάτα* Λεοπολδίνη Φραγκίσκη Θηρεσία Ιλδεφόνση Αδελγόνδη Κλημεντίνη Χιλδεγάρδη Άννα Ιωσηφίνα Ελισάβετ Σάνκτα-Ανγκέλικα (= *Αγία Αγγελική*) Νικολέττα (1904 - 1940).

Το 1906 η Ματίλντα απεβίωσε και ο Λουδοβίκος Γκαστόν παντρεύτηκε την Άννα του Τράουττμανσντορφφ-Βάινσμπεργκ και είχε ένα τέκνο:
* *Ιωσηφίνα* Μαρία Άννα Λεοπολδίνη Αμαλία Κλημεντίνη Λουδοβίκα Θηρεσία Γαβριέλα Γκοντζάγκα (1911 - 1997), παντρεύτηκε το Ρίχαρντ, Κύριο φον Μπάραττα-Ντράγκονο.

## Πρόγονοι

## Παραπομπές


## Πηγές
* Die Woche (in German) (20). 19 May 1900. pp. 848, 850

Κατηγορία:Οίκος της Σαξονίας-Κοβούργου-Γόθας
Ακραία σημεία της Κροατίας

Τα γεωγραφικά **ακραία σημεία της Κροατίας** είναι:

* Βορειότερο σημείο:
** **Σβέτι Μάρτιν να Μούρι** (διοικητικά ανήκει στην επαρχία Μετσιμούριε) - 
* Νοτιότερο σημείο:
** Νησίδα Γκαλιγιούλα στο αρχιπέλαγος Παλαγκρούζα της Αδριατικής Θάλασσας (διοικητικά ανήκει στην πόλη της Κομίζα στην νήσο του Βις, Επαρχία Σπλιτ-Δαλματίας) - 
** Στη ηπειρωτική χώρα: **Βιτάλγινα,** ακρωτήριο Όστρα () στην χερσόνησο Πρέβλακα (διοικητικά στον δήμο του Τσάβτατ, επαρχία Ντούμπροβνικ-Νέρετβα) - 
* Ανατολικότερο σημείο:
** **Ιλόκ** (διοικητικά ανήκει στην επαρχία Βούκοβαρ-Σρίγιεμ) - 
* Δυτικότερο σημείο:
** **[[Μπασάνιγια]]**, Ακρωτήριο Λάκο () (διοικητικά αποτελεί μέρος της πόλης του Ούμαγκ στην Επαρχία Ιστρίας) - 

## Υψόμετρο
* Υψηλότερο σημείο: Ντινάρα, στα 1.831 μέτρα
* Χαμηλότερο σημείο: Αδριατική Θάλασσα, 0 μ

## Παραπομπές


Κατηγορία:Γεωγραφία της Κροατίας
Κατηγορία:Ακραία σημεία ανά χώρα
Ελισάβετ Καρλόττα της Λωρραίνης

Η **Ελισάβετ Καρλόττα της Λωρραίνης** (*Élisabeth Charlotte Gabrièle*: 21 Οκτωβρίου 1700 – 4 Μαΐου 1711 ήταν Πριγκίπισσα της Λωρραίνης και η Ηγουμένη του Αββαείου του Ρεμιρμόν. Πέθανε από ευλογιά όταν ήταν δέκα ετών.

## Βιογραφία
Η *Ελισάβετ Καρλόττα Γαβριέλα* της Λωρραίνης ήταν κόρη του Λεοπόλδου της Λωρραίνης και της Ελισάβετ Καρλόττας των Βουρβόνων, κόρης του Φιλίππου Α΄ της Ορλεάνης. Η μητέρα της ήταν μέλος του Γαλλικού οίκου των Βουρβόνων. Ήταν το δεύτερο παιδί και η πρώτη κόρη του ζευγαριού, ένας μεγαλύτερος αδερφός είχε γεννηθεί τον προηγούμενο χρόνο.

Ο πατέρας της, Λεοπόλδος, ήθελε η κόρη του να γίνει η ηγουμένη της αριστοκρατικής μονής στο Ρεμιρμόν. Η μονή είχε στενά συνδεθεί με το Σπίτι της Λωρραίνης, πολλές από τις ηγουμένες της οποίας ήταν μέλη της οικογένειας της Λωρραίνης. Ο πατέρας της πίεσε την τότε ηγουμένη, τη Δωροθέα Μαρία του Ζαλμ, να πιέσει τους καθηγητές στη Σορβόννη, το ιστορικό πανεπιστήμιο στο Παρίσι. Ο Λουδοβίκος ΙΔ΄ της Γαλλίας, ο θείος της μητέρας της, επέβαλε την Ελισάβετ Καρλόττα ως κυρίαρχο της επικράτειας. Παρ' όλα αυτά, οι καθηγητές δεν απάντησαν πριν από το θάνατό της.

Η πριγκίπισσα πέθανε από την ευλογιά στο Κάστρο ντε Λυνεβίλ, και κόλλησε την ασθένεια στον άλλον αδερφό της, τον Λουδοβίκο και την μικρότερη αδερφή της Μαρία Γαβριέλα Καρλόττα. Τα τρία παιδιά πέθαναν με διαφορά επτά ημέρες το ένα από το άλλο. Τότε θάφτηκε στην Δουκική Κρύπτη της Εκκλησίας του Αγίου Φραγκίσκου των Κορδελιέρων της Γαλλίας.

Ο μικρότερος αδελφός της Φραγκίσκος Στέφανος, έγινε Αυτοκράτορας της Αγίας Ρωμαϊκής Αυτοκρατορίας. Η μικρότερη αδελφή της, η Άννα Καρλόττα, την οποία δεν γνώρισε ποτέ, έγινε αργότερα ηγουμένη του Ρεμιρμόν. Την περίοδο του θανάτου της, η μητέρα της ήταν έγκυος στη μελλοντική Βασίλισσα της Σαρδηνίας.
## Παραπομπές


Κατηγορία:Πριγκίπισσες της Γαλλίας
Νεόκαστρο Αιτωλοακαρνανίας

*Για οικισμό με το ίδιο όνομα δείτε: [[Νεόκαστρο Ημαθίας]]*
 

Το **Νεόκαστρο** ή **Νιόκαστρο** (επίσημα Νεόκαστρον) είναι ορεινός οικισμός της Ναυπακτίας στο νομό Αιτωλοακαρνανίας και υπάγεται στο Δήμο Ναυπακτίας.

## Γεωγραφία - Ιστορία
Το Νιόκαστρο βρίσκεται σε υψόμετρο 820 μέτρα, Β.-ΒΔ. της Ναυπάκτου σε απόσταση 30 χλμ. από αυτήν και επάνω στην επαρχιακή οδό Ναυπάκτου - Λουτρά Στάχτης. Είναι κτισμένο ανάμεσα στη νότια απόληξη της βουνοπλαγιάς Τσοκάνες και τους χειμάρρους Νιοκαστρίτικο ρέμα και Μαμουλασιώτικο ρέμα. Τα όστρακα και κεραμίδια που έχουν βρεθεί στην ευρύτερη περιοχή καθώς και τα υπολείμματα κάστρου που υπάρχουν στην κορυφή του λόφου "Παλιόκαστρο" μαρτυρούν αρχαία κατοίκησή της. Σε βενετικά έγγραφα του 1499 αναφέρεται ως Παλιοκάστελο και οχυρωμένη τοποθεσία των Βενετών, ενώ πιθανολογείται ότι υπήρχε ως οχυρό και την βυζαντινή περίοδο. Το 1948 συστάθηκε κοινότητα Νεοκάστρου με έδρα το ίδιο. Το 1997, σύμφωνα με το σχέδιο Καποδίστριας, μαζί με τα Παλιάμπελα προσαρτάται στον τότε Δήμο Ναυπάκτου. Σύμφωνα με το σχέδιο Καλλικράτης, το Νιόκαστρο μαζί με τα Παλιάμπελα συναποτελούν τη Τοπική Κοινότητα Νεοκάστρου που ανήκει στη Δημοτική Ενότητα Ναυπάκτου και σύμφωνα με την απογραφή 2011 ο πληθυσμός του είναι 40 κάτοικοι.

### Απογραφές πραγματικού πληθυσμού (''de facto'')

## Αξιοθέατα - Εκδηλώσεις
* Το παλιό μοναστήρι της Παναγιάς Φιλοθέου που βρίσκεται σε υψόμετρο 750 μέτρα και απόσταση 3 χλμ. νότια του Νιόκαστρου στο λόφο "Λεύκα". Το μοναστήρι είχε ανακαινισθεί το 1695, αλλά καταργήθηκε το 1837 με βασιλικό διάταγμα του Όθωνα, το οποίο καταργούσε τα μοναστήρια με λιγότερους από 6 μοναχούς και είχε σαν αποτέλεσμα στη συνέχεια να ερειπωθεί. Τα τέλη 19ου με αρχές 20ου αι. κτίστηκε νέος, ενσωματώνοντας υπολείμματα του παλαιού, όπως η Αγία Τράπεζα, η κόγχη του Ιερού Βήματος, το πέτρινο δάπεδο. 
* Η διαδρομή σημασμένου μονοπατιού που ξεκινά από τα χαμηλά του χωριού, περνά από τα ερείπια του παλιού ενετικού οχυρού, συνεχίζει παράλληλα με το φαράγγι του Σκα, περνά από μικρούς διαδοχικούς καταρράκτες και καταλήγει στην κοίτη του χείμαρρου στην είσοδο της Ναυπάκτου.
* Η “Γιορτή των Βλάχων” που διοργανώνει ο πολιτιστικός σύλλογος Νεοκαστριτών στην πηγή "Χοχλαστή" τον Μάιο ανήμερα της Αναλήψεως, 39 ημέρες μετά το Άγιο Πάσχα. Είναι η γιορτή των κτηνοτρόφων για την Ανάληψη του Κυρίου Ιησού Χριστού που θεωρείται προστάτης τους, με κύριο έθιμο την παρασκευή του ποιμενικού εδέσματος “κοσμάρ”, αλλά και άλλων γαλακτοκομικών προϊόντων.

## Εξωτερικοί σύνδεσμοι
* Αρχαιολογική σκαπάνη στο Νεόκαστρο Ναυπακτίας από τον ιστότοπο Αρχαiολογία online
* Τα Μοναστήρια της Ναυπακτίας: Ιερά Μονή Παναγίας Φιλοθέου Νεοκάστρου από τον Αρχιμ. π. Ειρηναίο Κουτσογιάννη

## Παραπομπές


Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου
Χουνάκια Μεσσηνίας

Τα **Χουνάκια** είναι μικρός οικισμός κοντά στην Μεθώνη και υπάγεται διοικητικά στον Δήμο Πύλου - Νέστορος, του Νομού Μεσσηνίας.

## Τοποθεσία
Τα *Χουνάκια* βρίσκονται νοτιοανατολικά της Μεθώνης, από την οποία απέχουν περίπου 11,5 χιλιόμετρα και βόρεια από την Φοινικούντα, από την οποία απέχουν περίπου 1,5 χιλιόμετρο, όσο δηλαδή απέχουν και από τη θάλασσα. Το υψόμετρο του οικισμού είναι 35 μέτρα. Κοντά στα Χουνάκια βρίσκεται επίσης, προς τα βορειοανατολικά των η Λαχανάδα σε απόσταση 1,5 περίπου χιλιομέτρου.

## Ιστορικό οικισμού
Ο οικισμός *Χουνάκια*, ο οποίος ανήκει στη δημοτική ενότητα Μεθώνης, είναι νεοσύστατος, καθώς αναγνωρίστηκε μόλις το 2010, όταν και υπήχθη στον κατηργημένο Δήμο Μεθώνης. Από το 2011, μετά τις νέες αλλαγές του σχεδίου «Καλλικράτης», τα Χουνάκια υπήχθησαν στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με τη συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων.  Τα Χουνάκια σήμερα είναι οικισμός της *Τοπικής Κοινότητας του Φοινικούντος* του *Δήμου Πύλου-Νέστορος*, στην οποία υπάγονται επίσης οι εξής οικισμοί: Ο Ανεμόμυλος, ο Γριζόκαμπος, η Λούτσα, ο Φοινικούς ή η Φοινικούντα (έδρα), καθώς και τα ακατοίκητα σήμερα νησιά της Αγία Μαριανής ή Αγίας Μαρίνας  και της Σχίζας.

## Κάτοικοι
Ο οικισμός, με βάση την απογραφή του 2011, έχει 25 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.
 
## Δείτε επίσης
* Μεθώνη
* Δήμος Πύλου - Νέστορος
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Μεθώνης

## Παραπομπές


## Εξωτερικοί σύνδεσμοι
* Δήμος Πύλου - Νέστορος, από την ιστοσελίδα: www.pylos-nestor.gr του Δήμου Πύλου - Νέστορος.

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Πύλου - Νέστορος
Ιαπωνικό Πρωτάθλημα Μπάσκετ (2007–13)

Το **Ιαπωνικό Πρωτάθλημα Μπάσκετ (JBL)** ήταν ένα επαγγελματικό μπάσκετ πρωτάθλημα στην Ιαπωνία. Έκανε μέχρι και την κορυφή της κατηγορίας του μπάσκετ στην Ιαπωνία, παράλληλα με το bj λιγκ, την Ιαπωνία και άλλες ανταγωνισμού μπάσκετ, με την προώθηση και τον υποβιβασμό μεταξύ bj και την JBL.

Το JBL αποτελείται από δύο τμήματα, το **JBL** (Division 1, πρώην *Super League*) και το **JBL2** (Τμήμα 2, πρώην *Ιαπωνία League*).

Τον ιούνιο του 2012, η Ιαπωνική Ομοσπονδία Καλαθοσφαίρισης ανακοίνωσε την ίδρυση του National Basketball League (NBL) ως το κορυφαίο επαγγελματικό πρωτάθλημα στην Ιαπωνία. Η σεζόν 2012-13 ήταν η τελευταία JBL σεζόν ως JBL ομάδες εντάχθηκαν το NBL.

## Κλαμπ
Οι ομάδες σήμερα ότι την τελευταία φορά που έπαιξε στο JBL ήταν:

### JBL
* Ο ' Αισιν Ιππόκαμπους
* Mitsubishi Diamond Δελφίνια
* Levanga Hokkaido
* Toyota Alvark
* Hitachi SunRockers
* Toshiba Γενναίος Βροντές
* Panasonic Trians
* Link Tochigi Brex

### JBL2
* Hitachi Καλώδιο Μπουλντόγκ
* Μεγάλο Μπλε Τόκιο
* Kuroda Ηλεκτρική Σφαίρα Πνεύματα
* Ishikawa Μπλε Σπινθήρες
* Toyota Tsusho Καταπολέμηση Αετοί
* Ο ' αισιν AW Areions Anjo
* Toyoda Gosei Scorpions
* Renova Kagoshima
* TGI D-Άνοδος
* Hyogo Πελαργοί

## Εξωτερικοί σύνδεσμοι
* Επίσημη ιστοσελίδα JBL
* Επίσημη JBL2 την ιστοσελίδα σας

Κατηγορία:Καλαθοσφαίριση στην Ιαπωνία
Eulychnia acida

## Περιγραφή
Δενδρώδη κάκτος, κυρίως στήλες σχηματισμό που πηγαίνει διακλάδωση προς την ανάπτυξη, ένα ενιαίο βασικό κορμό, φθάνοντας να έχουν μια ακατάσχετη στέμμα έως και τρία μέτρα σε διάμετρο, με διαφορετικά ύψη, ανάλογα με τη ζώνη και το μικροκλίμα, από 1.5 έως 6 m ύψος, πολύ παρακλάδια. 10 έως 16 ribes, φαρδύ και χαμηλό. Έχει μακρύ ευέλικτο και υπάκουο αγκάθια, μερικές φορές ισχυρή, 10-16 στο περιθώριο του areolas, 1 ή 2 μονάδες 10-20 εκατοστά. Τα άνθη του είναι μεσαίου μεγέθους, μικρή πέταλα και ροζ σε λευκό.

## Αναφορές


## Εξωτερικοί σύνδεσμοι
* 

Κατηγορία:Χλωρίδα της Χιλής
Κατηγορία:Κακτοειδή
Καβουριανό Μεσσηνίας

Το **Καβουριανό** είναι μικρός οικισμός κοντά στην Μεθώνη και υπάγεται διοικητικά στον Δήμο Πύλου - Νέστορος, του Νομού Μεσσηνίας.

## Ιστορικό οικισμού
Το *Καβουριανόν* ή *Καβουριανό* προσαρτήθηκε αρχικά το 1897, στον παλαιό Δήμο Μεθώνης, με έδρα τον ομώνυμο οικισμό *Μεθώνης*. Ο οικισμός, από το 1896 ως το 1907, αναφερόταν επίσημα ως το *Καβουργιανό* και από το 1907 ως το 1928 αναφερόταν ως το *Καβουριανόν*. Το *Καβουριανό* παρέμεινε οικισμός του δήμου Μεθώνης, ως το 1912, που ο δήμος αυτός καταργήθηκε. Το 1912 το *Καβουριανό* προσαρτάται στην *Κοινότητα Γριβιτσών*, με έδρα τα Γριβιτσά (σήμερα ο Ευαγγελισμός). Στην ίδια κοινότητα προσαρτώνται επίσης, το 1912, οι οικισμοί *Αγατζίκι* (σήμερα η Φοινίκη, παρέμεινε ως το 1913  που προσαρτήθηκε στην *Κοινότητα Μεθώνης*), *Γιαπαπί* (μετονομάσθηκε σε *Δενδρούλια* το 1927, καταργήθηκε το 1971, αναγνωρίσθηκε ξανά το 2001 ως Δεντρούλια) και Καμάρια, ενώ το 1919 προσαρτάται στην *Κοινότητα Γριβιτσών* και ο οικισμός *Νταούτι* (το 1920 αναγνωρίσθηκε ως *Δαούτι*). Το 1927 οι οικισμοί *Γριβιτσά*, *Γιαπαπί* και *Δαούτι* μετονομάζονται σε  *Ευαγγελισμός*, *Δενδρούλια* και Περιβολάκια αντίστοιχα, ενώ η *Κοινότητα Γριβιτσών* μετονομάζεται επίσης σε *Κοινότητα Ευαγγελισμού*. Το χωριό παρέμεινε ως οικισμός της *Κοινότητας Ευαγγελισμού*, με τις αλλαγές των ονομασιών κοινότητας και οικισμού, από το 1912 ως το 1928, που καταργήθηκε τυπικά, λόγω της μείωσης του πληθυσμού και σταδιακά εγκαταλείφθηκε. Ο σημερινός οικισμός *Καβουριανό*, ο οποίος αντικατέστησε τον παλαιότερο, ανήκει στη δημοτική ενότητα Μεθώνης και θεωρείται ως νεοσύστατος, καθώς αναγνωρίστηκε μόλις το 2011, μετά τις νέες αλλαγές του σχεδίου «Καλλικράτης», όταν και υπήχθη στον νέο Δήμο Πύλου - Νέστορος. Ο δήμος αυτός, συστάθηκε με το Πρόγραμμα Καλλικράτης με τη συνένωση των προϋπαρχόντων δήμων Κορώνης, Μεθώνης, Παπαφλέσσα, Πύλου, Νέστορος και Χιλιοχωρίων. Το Καβουριανό σήμερα είναι οικισμός της *Τοπικής Κοινότητας του Ευαγγελισμού* του *Δήμου Πύλου-Νέστορος*, στην οποία υπάγονται επίσης οι οικισμοί: Το Αμουλάκι, τα Δεντρούλια, ο Ευαγγελισμός (έδρα), τα Καμάρια και τα Παλιάλωνα.

## Κάτοικοι
Ο οικισμός, με βάση την απογραφή του 2011, έχει 24 μόνιμους κατοίκους, οι οποίοι απασχολούνται κυρίως σε διάφορες αγροτικές εργασίες.

Η παλαιότερη εξέλιξη του πληθυσμού στο χρονικό διάστημα, από το 1896 ως το 1928, που ο αρχικός οικισμός *Καβουριανόν* καταργήθηκε τυπικά είχε ως εξής:

## Δείτε επίσης
* Μεθώνη
* Δήμος Πύλου - Νέστορος
* Διοικητική διαίρεση Περιφερειακής Ενότητας Μεσσηνίας
* Διοικητική διαίρεση νομού Μεσσηνίας
* πρώην Δήμος Μεθώνης

## Παραπομπές


## Εξωτερικοί σύνδεσμοι
* Δήμος Πύλου - Νέστορος, από την ιστοσελίδα: www.pylos-nestor.gr του Δήμου Πύλου - Νέστορος.

Κατηγορία:Χωριά της περιφερειακής ενότητας Μεσσηνίας
Κατηγορία:Επαρχία Πυλίας
Κατηγορία:Δήμος Πύλου - Νέστορος
Μοχάμεντ Ελνένι

Ο **Μοχάμεντ Ελνένι** ή **Μοχάμεντ Ελνενί** (*Mohamed Elneny*, 11 Ιουλίου 1992) είναι Αιγύπτιος ποδοσφαιριστής που αγωνίζεται ως μέσος στην Άρσεναλ και στην Εθνική Αιγύπτου.

## Καριέρα
### Σε συλλόγους
Η επαγγελματική του καριέρα ξεκίνησε το 2010 από την αιγυπτιακή Αλ Μοκαουλούν. Το 2013 δόθηκε δανεικός στη Βασιλεία και στη συνέχεια έγινε παίκτης της. Με τη Βασιλεία κατέκτησε τέσσερις φορές το πρωτάθλημα Ελβετίας (2012–13, 2013–14, 2014–15 και 2015–16). Τον Ιανουάριο του 2016 υπέγραψε στην Άρσεναλ, με την οποία κατέκτησε το 2017 το κύπελλο Αγγλίας και το Κομιούνιτι Σιλντ. Τον Αύγουστο του 2019 παραχωρήθηκε δανεικός στην Μπεσίκτας.
### Στην εθνική ομάδα
Στους Ολυμπιακούς Αγώνες του 2012 ήταν στην αποστολή της ομάδας της Εθνικής Αιγύπτου Κ23, η οποία έφτασε μέχρι τα προημιτελικά. Με την Εθνική Αιγύπτου έπαιξε στο Κύπελλο Εθνών Αφρικής του 2017 και έφτασε μέχρι τον τελικό, στον οποίο σημείωσε το γκολ της ομάδας του. Επίσης, έπαιξε στο προκριματικά του Μουντιάλ του 2018, στα οποία η Αίγυπτος προκρίθηκε στην τελική φάση. Επελέγη στο ρόστερ της ομάδας στο Μουντιάλ του 2018.

## Παραπομπές

## Εξωτερικοί σύνδεσμοι
*

Κατηγορία:Αιγύπτιοι ποδοσφαιριστές
Κατηγορία:Ποδοσφαιριστές Εθνικής Αιγύπτου
Κατηγορία:Ποδοσφαιριστές ΦΚ Βασιλεία
Κατηγορία:Ποδοσφαιριστές Άρσεναλ
Κατηγορία:Ποδοσφαιριστές Πρέμιερ Λιγκ
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές Σούπερ Λιγκ Ελβετίας
Κατηγορία:Ξένοι ποδοσφαιριστές στην Ελβετία
Κατηγορία:Ποδοσφαιριστές Σούπερ Λιγκ Τουρκίας
Κατηγορία:Ποδοσφαιριστές Μπεσίκτας
Κατηγορία:Ποδοσφαιριστές Κυπέλλου Εθνών Αφρικής 2021
Κατηγορία:Ξένοι ποδοσφαιριστές στην Αγγλία
Κατηγορία:Ξένοι ποδοσφαιριστές στην Τουρκία
Κατηγορία:Αιγύπτιοι ποδοσφαιριστές στο εξωτερικό
Κατηγορία:Ποδοσφαιριστές Εθνικής Αιγύπτου U20
Κατηγορία:Ποδοσφαιριστές Κυπέλλου Εθνών Αφρικής 2023
Κατηγορία:Ποδοσφαιριστές στους Θερινούς Ολυμπιακούς Αγώνες 2024
Ιωσήφ Φερδινάνδος της Σαξονίας-Κοβούργου-Γόθας

O **Ιωσήφ Φερδινάνδος** (γερμ. *Joseph Ferdinand*, 21 Μαΐου 1869 - 13 Αυγούστου 1888) του Οίκου της Σαξονίας-Κοβούργου-Γόθας ήταν πρίγκιπας της Σαξονίας-Κοβούργου-Γόθας.

## Βιογραφία
Ο *Ιωσήφ Φερδινάνδος Μαρία Μιχαήλ Γαβριήλ Ραφαήλ Γκοντζάγκα* ήταν ο τρίτος γιος του Λουδοβίκου Αυγούστου της Σαξονίας-Κοβούργου-Γόθας και της Λεοπολδίνης των Μπραγκάνσα, κόρης του Πέτρου Β΄ της Βραζιλίας.

Το 1888 απεβίωσε από πνευμονία στο Βίνερ Νόιστατ της Αυστρίας σε ηλικία 19 ετών.

## Πρόγονοι

## Βιβλιογραφία
* Lessa, Clado Ribeiro de. O Segundo Ramo da Casa Imperial e a nossa Marinha de Guerra, in Revista do Instituto Historico e Geografico Brasileiro, vol. 211, 1951, p. 118-133 (ISSN 0101-4366)

## Παραπομπές


Κατηγορία:Οίκος της Σαξονίας-Κοβούργου-Γόθας
Αύγουστος Λεοπόλδος της Σαξονίας-Κοβούργου-Γόθας

Ο **Αύγουστος Λεοπόλδος** (γερμ. *August Luitpold*, 6 Δεκεμβρίου 1867 - 11 Οκτωβρίου 1922) από τον Οίκο της Σαξονίας-Κοβούργου-Γόθας ήταν πρίγκιπας της Σαξονίας-Κοβούργου-Γόθας-Κοχάρυ.

## Βιογραφία
Ο *Αύγουστος Λεοπόλδος Φίλιππος Μαρία Μιχαήλ Γαβριήλ Ραφαήλ Γκοντζάγκα* ήταν ο δευτερότοκος γιος του Λουδοβίκου Αυγούστου πρίγκιπα της Σαξονίας-Κοβούργου-Γόθας-Κοχάρυ και της Λεοπολδίνης των Μπραγκάνσα, κόρης του Πέτρου Β΄ της Βραζιλίας.

Το 1922 απεβίωσε στο Σλάντμινγκ της Αυστρίας σε ηλικία 55 ετών.

## Οικογένεια
Νυμφεύτηκε το 1894 την Καρολίνα Μαρία των Αψβούργων-Λωρραίνης, κόρη του Καρόλου Σαλβάτορ, Αρχιδούκα της Αυστρίας & Πρίγκιπα της Τοσκάνης, και είχε τέκνα:
* Κλημεντίνη Μαρία (1897 - 1975), παντρεύτηκε τον Έντουαρντ φον Χέλλερ.
* Μαρία Καρολίνα (1899 - 1941), ήταν διανοητικά ανάπηρη σε ίδρυμα. Οι Ναζί, ως μέρος της πολιτικής ευθανασίας, συγκέντωσαν τους ασθενείς σε στρατόπεδο στο ανάκτορο Χάρτχαϊμ και τους έβαλαν σε θάλαμο αερίων.
* Ράινερ (1900 - 1945), Πρίγκιπας της Σαξονίας-Κοβούργου-Γόθας.
* Φίλιππος Ιωσίας (1901 - 1985), Πρίγκιπας της Σαξονίας-Κοβούργου-Γόθας.
* Θηρεσία Χριστίνα (1902 - 1990), παντρεύτηκε τον Λάμοραλ, κύριο του Τάξις ντι Μπορντόνια ε Βαλνίγκρα.
* Λεοπολδίνα Λευκή (1905 - 1978).
* Ερνέστος Φραγκίσκος (1907 - 1978), έκανε μοργανατικό γάμο και έχασε τον τίτλο του.
* Αύγουστος Κλήμης (1895 - 1908), απεβ. 13 ετών.

## Πρόγονοι

## Πηγές
* Defrance O., "These Princes who came from Brazil" in Royalty Digest Quarterly n°2 - 2012, pp. 1–13.
* Almanak Administrativo, Mercantil e Industrial do Império do Brazil para 1889 - 46º Anno
* Bragança, Dom Carlos Tasso de Saxe-Coburgo e. A Princesa Leopoldina, in Revista do Instituto Historico e Geografico Brasileiro, vol. 243, 1959, p. 70-93 (ISSN 0101-4366)
* Bragança, Dom Carlos Tasso de Saxe-Coburgo e. Vultos do Brasil Imperial na Ordem Ernestina da Saxônia, in Anais do Museu Histórico Nacional, volume XII, 1951, p. 88
* Bragança, Dom Carlos Tasso de Saxe-Coburgo e. Palácio Leopoldina, in Revista do Instituto Histórico e Geográfico Brasileiro, vol. 438, 2008, p. 281-303 (ISSN 0101-4366)

## Παραπομπές


Κατηγορία:Οίκος της Σαξονίας-Κοβούργου-Γόθας
Daughtry

Οι **Daughtry** είναι ροκ αμερικάνικο post-grunge συγκρότημα από τη Βόρεια Καρολίνα. Συγκροτήθηκε το 2006 από τον πρώην διαγωνιζόμενο του American Idol, Chris Daughtry (Κρις Ντότρι) που είναι τραγουδιστής, τραγουδοποιός, συνθέτης και κιθαρίστας του συγκροτήματος. Το πρώτο τους ομώνυμο άλμπουμ (Daughtry) κυκλοφόρησε το 2006 στις 21 Νοεμβρίου.

## Τα πρώτα τους βήματα στη μουσική βιομηχανία
μικρογραφία|O Κρις Ντότρυ στο Λος Άντζελες στις 24 Μαΐου 2006
Το " Daughtry" έφτασε περισσότερα από 3 εκατομμύρια αντίτυπα και ανέβηκε στην κορυφή του Billboard 200, για δυο μη συνεχόμενες βδομάδες υπό την παραγωγή του Howard Benson. Ακόμη του απονεμήθηκε ο τίτλος του γρηγορότερου σε πωλήσεις πρώτου ροκ άλμπουμ, στο διαγωνισμό ταλέντων από όπου ο τραγουδιστής τους, βγήκε και κέρδισε την τέταρτη θέση στην 5η σεζόν του American Idol. Την ίδια χρονιά, όπως είχε δηλώσει πως θα κάνει ο Κρις, δηλαδή στις 10 Ιουλίου του 2006, υπέγραψε συμβόλαιο με την 19 Entertainment and RCA Records. Η συγκεκριμένη εταιρεία φιλοξενεί και άλλα ονόματα αυτού του διαγωνισμού ταλέντων όπως η Kelly Clarkson (Κέλλυ Κλάρκσον), Bo Bice, Kellie Pickler και την Katharine McPhee. Κορυφαίοι συνθέτες στο άλμπουμ αυτό υπήρξαν οι Dr Luke και Max Martin. Ο Josh Freese έπαιζε ντραμς καθ'όλη τη διάρκεια του άλμπουμ τους.

## Μέλη
Ο Τζέρεμι Μπράντι είναι πρώην κιθαρίστας του γκρουπ. Αποχώρησε στις 27 Ιανουαρίου 2007. Ο τωρινός τους είναι ο Τζος Στίλι. Στα μπάσα είναι ο Τζος Πολ που έπαιζε και για τους Suicidal Tendencies. Ο Κρις είναι τραγουδοποιός και συνθέτης και έχει συνεργαστεί με άλλους συνθέτες όπως ο Ed Kowalczyk των Live, ο Carl Bell των Fuel, o Brad Arnold των 3 Doors Down, ο Rob Thomas των Matchbox Twenty, ο Mitch Allan των SR-71, o Brent Smith των Shinedown και ο Chad Kroeger των Nickelback. 

Εκτός από το τραγούδι ο Κρις ασχολείται και με την κιθάρα. Τα υπόλοιπα μέλη είναι ο Ρόμπιν Ντίαζ στα τύμπανα, ο Έλβιο Φερνάντεζ στην άλλη κιθάρα και τέλος ο Μπρίαν Κράντοκ πάλι σε άλλη κιθάρα.

## Αρχή της καριέρας
* It's Not Over
Το πρώτο κομμάτι του άλμπουμ το "It's not over" αναμενόταν να ακουστεί στα ραδιόφωνα το Σεπτέμβρη του 2006. Αντ' αυτού καθυστέρησε μέχρι και τις 6 Δεκεμβρίου αυτής της χρονιάς. Άμεση ήταν η επιτυχία του. Έφτασε την τέταρτη θέση στο Billboard Hot 100 και την τρίτη σε κάποιες άλλες λίστες τραγουδιών. Υπάρχει μια ομοιότητα του τραγουδιού με το κορυφαίο τραγούδι των Fuel, "Hemorrhage (In my Hands)", δηλαδή στη συγχορδία και σε άλλα σημεία. Αυτό ερμηνεύτηκε από τον Κρις την 1 Μαρτίου 2006 στο διαγωνισμό ταλέντων.
* Home
Το δεύτερο κομμάτι από το πρώτο άλμπουμ είχε και αυτό επιτυχία. Παίχτηκε κατά την αποχώρηση ενός παίκτη στην 6η σεζόν του American Idol.

## Albums και λοιπά κομμάτια

## Το τελευταίο album
Το τελευταίο άλμπουμ είναι μια περισυλλογή τραγουδιών του παρελθόντος. Μάλιστα σε αυτό περιλαμβάνονται τα εξής κομμάτια:

## Σημειώσεις


## Παραπομπές


Κατηγορία:Αμερικανικά pop rock συγκροτήματα
Γιούριζαν Μπελτράν

H **Γιούριζαν Μπελτραν**(2 Νοεμβρίου 1986 - 13 Δεκεμβρίου 2017) ήταν Αμερικανίδα ηθοποιός ταινιών πορνό, Μεξικανικής καταγωγής.

## Παιδικά χρόνια
Η Γιούριζαν Μπελτράν, γεννήθηκε στο Λονγκ Μπιτς της Καλιφόρνια, αλλά μεγάλωσε  και φοίτησε σε κολέγιο του Λος Άντζελες.
## Καριέρα
Η Γιούριζαν Μπελτραν ξεκίνησε την καριέρα της στη βιομηχανία του πορνό το 2005, αρχικά ως μοντέλο γυμνών φωτογραφήσεων. Κατά τη διάρκεια αυτής της περιόδου, δημιούργησε μία ιστοσελίδα με όνομα SweetYurizan.com όπου ανέβαζε της γυμνές της φωτογραφίες. Ύστερα από πέντε έτη, το 2010, η Γιούριζαν συμμετείχε στη πρώτη της πορνό σκηνή, η οποία περιελάμβανε σκηνές στοματικού και κολπικού σεξ. Στο συγκεκριμένο βίντεο, είναι ορατή η διαφορά που υπήρχε στο μέγεθος μεταξύ των θηλών της, πράγμα που προσπάθησε να διορθώσει αργότερα, με την επιβολή της σε πλαστικές επεμβάσεις. Στη διάρκεια της σταδιοδρομίας της στη βιομηχανία του πορνό, η Γιούριζαν Μπελτράν είχε συνεργαστεί με σχεδόν όλες τις μεγαλύτερες ιστοσελίδες και εταιρείες παραγωγής ταινιών πορνό όπως Brazzers, Bangbros, Mofos, Hustler, Kink.com, Mile High, Digital Sin, Films Girlfriends, Bang Productions και Juicy Entertainment. Η Γιούριζαν έλαβε το πρώτο της βραβείο AVN στην κατηγορία Web Starlet της Χρονιάς για το έτος 2009. Έχει επίσης βραβευτεί με το βραβείο της καλύτερης γυναικείας ερωτικής σκηνής για τη χρονιά 2010, με το Best Web Star το 2011 και το Unsung Starlet της Χρονιάς για τις χρονιές 2012 και 2014. Το 2006, η Γιούριζαν Μπελτράν πρωταγωνίστησε στην ταινία τρόμου, Werewolf in a Woman's Prison.
## Προσωπική ζωή
Στην αρχή της καριέρας της, η Γιούριζαν υποβλήθηκε στην πρώτης της χειρουργική επέμβαση για την ενίσχυση του μαστού της. Το 2012, η Γιούριζαν υποβλήθηκε σε δεύτερη πλαστική επέμβαση, με την οποία έλαβε μεγαλύτερα εμφυτεύματα στους μαστούς της. Για κάποιο λόγο, η χειρουργική συγκεκριμένη επέμβαση άλλαξε τελείως τις θηλές της. Ενώ πριν οι θηλές της έμοιαζαν πιο πολύ φυσικές, μετά την εμφύτευση των νέων εμφυτευμάτων, οι νέες της θηλές έμοιαζαν περισσότερο τεχνητές. Οι ουλές γύρω από τις θηλές ήταν επίσης πολύ προφανείς, και γι'αυτό το λόγο στις φωτογραφίες και στα βίντεο της, φαίνονταν να προσπαθούσε να κρύβει τις θηλές της. Το 2014,η Γιούριζαν υποβλήθηκε σε τρίτη χειρουργική επέμβαση, αλλά αυτή τη φορά για να διορθώσει τις θηλές της. Οι θηλές της βρίσκονταν πολύ υψηλότερα στο στήθος της. Κατά τη διάρκεια του ίδιου έτους, υποβλήθηκε και σε τέταρτη επέμβαση. Επιπλέον, Η Γιούριζαν Μπελτραν, είχε πολλά τατουάζ πάνω της και ποιο συγκεκριμένα: έναν σκορπιό στο δεξί της πόδι, ένα λουλούδι μεταξύ των δύο ώμων της(αργότερα πρόσθεσε 2 γυμνές ξανθιές γυναίκες, μανιτάρια και αστέρια, δημιουργώντας έτσι μία σκηνή αποτυπωμένη πάνω σε όλη τη πλάτη της) και πέντε κόκκινα αστέρια στο εσωτερικό των καρπών των χεριών της. Είχε επίσης τρυπημένο τον ομφαλό της και δύο δερματικά τρυπήματα στον αριστερό της βραχίονα, πάνω από τον καρπό του χεριού της.
## Θάνατος
Το πρωί της 13ης Δεκεμβρίου 2017, η Γιούριζαν Μπελτραν βρέθηκε νεκρή στο σπίτι της στο Bellflower της Καλιφόρνια, από μια προφανή υπερβολική δόση ναρκωτικών.
## Παραπομπές


Κατηγορία:Αμερικανίδες ηθοποιοί πορνογραφικών ταινιών
Βρετανικές Ινδίες

Οι **Βρετανικές Ινδίες** (αγγλικά: *British Raj*) ήταν ένα κράτος του Βρετανικού Στέμματος στην ινδική χερσόνησο μεταξύ 1858 και 1947. Η de facto πολιτική συγχώνευση ονομάστηκε επίσης Ινδική αυτοκρατορία και μετά το 1876 εξέδωσε διαβατήρια με αυτό το όνομα. Ως Ινδία, υπήρξε ιδρυτικό μέλος της Κοινωνίας των Εθνών, συμμετέχουσα χώρα στους θερινούς Ολυμπιακούς Αγώνες το 1900, 1920, 1928, 1932 και 1936 και ιδρυτικό μέλος των Ηνωμένων Εθνών στο Σαν Φρανσίσκο το 1945.

Αυτό το σύστημα διακυβέρνησης υιοθετήθηκε στις 28 Ιουνίου 1858, μετά την Ινδική Επανάσταση του 1857. Διήρκεσε μέχρι το 1947, όταν η Ινδική Αυτοκρατορία της Μεγάλης Βρετανίας χωρίστηκε σε δύο κυριαρχικά κράτη: την Ένωση της Ινδίας (αργότερα Δημοκρατία της Ινδίας) και η Ένωση του Πακιστάν (αργότερα Ισλαμική Δημοκρατία του Πακιστάν, στην ανατολική πλευρά ανακήρυξε ανεξαρτησία η Λαϊκή Δημοκρατία του Μπαγκλαντές). Κατά την έναρξη του βασιλείου το 1858, η Κάτω Βιρμανία ήταν ήδη μέρος της Βρετανικής Ινδίας. Η Άνω Βιρμανία προστέθηκε το 1886. Το 1937 έγινε αυτόνομη-ξεχωριστή βρετανική αποικία, και ανεξάρτητο κράτος το 1948, η Βιρμανία. Για νομισματική μονάδα είχε τις Ρουπίες.

## Γεωγραφική έκταση
Οι Βρετανικές Ινδίες είχαν επεκταθεί σχεδόν σε όλη τη σημερινή Ινδία, το Πακιστάν και το Μπαγκλαντές, εκτός από τις μικρές εκμεταλλεύσεις άλλων ευρωπαϊκών εθνών όπως η Γκόα και η Ποντιτσέρι. Επιπλέον, σε διάφορες χρονικές περιόδους, συμπεριλάμβανε το Άντεν (από το 1858 έως το 1937), την Κάτω Βιρμανία (από το 1858 έως το 1937), την Άνω Βιρμανία (από το 1886 έως το 1937), τη Βρετανική Σομαλιλάνδη, από το 1858 έως το 1867 και από το 1884 έως το 1898. Η Βιρμανία διαχωρίστηκε από την Ινδία και διοικείτο άμεσα από το Βρετανικό Στέμμα από το 1937 έως την ανεξαρτησία της το 1948. Τα Κράτη Ανακωχής του Περσικού Κόλπου και τα κράτη που βρίσκονταν στον Περσικό Κόλπο ήταν θεωρητικά ηγεμονικά κράτη καθώς και επαρχίες της Βρετανικής Ινδίας μέχρι το 1947.

Η Κεϋλάνη ήταν μέρος της Προεδρίας του Μαντράς μεταξύ 1793 και 1798. Τα βασίλεια του Νεπάλ και του Μπουτάν, που πολέμησαν με τους Βρετανούς, υπέγραψαν στη συνέχεια συνθήκες μαζί τους και αναγνωρίστηκαν από τους Βρετανούς ως ανεξάρτητα κράτη. Το βασίλειο του Σικίμ ιδρύθηκε ως πριγκιπάτο κράτος μετά τη συνθήκη του 1861. Ωστόσο, το ζήτημα της κυριαρχίας έμεινε απροσδιόριστο. Οι Μαλδίβες ήταν ένα βρετανικό προτεκτοράτο από το 1887 έως το 1965, αλλά όχι μέρος της Βρετανικής Ινδίας.

Κατηγορία:Πρώην κράτη της Ασίας
Άνι Λένοξ

Η **Άνι Λένοξ** (αγγλικά:*Annie Lennox*, γενν. 25 Δεκεμβρίου 1954) είναι Σκωτσέζα τραγουδίστρια, τραγουδοποιός και ακτιβίστρια.

Ξεκίνησε την καριέρα της τη δεκαετία του '70 με το συγκρότημα The Tourists. Το 1980 ίδρυσε μαζί με τον κιθαρίστα των The Tourists, Ντέιβιντ A. Στιούαρτ, τους Eurythmics. Το 1983 κυκλοφόρησαν το τραγούδι Sweet Dreams (Are Made of This), το οποίο γνώρισε μεγάλη επιτυχία. Στη συνέχεια, η Λένοξ έκανε σόλο καριέρα και επέστρεψε στους Eurythmics από το 1995 μέχρι το 2000.

Έχει κερδίσει πολλά βραβεία, είτε ατομικά, είτε με το συγκρότημα: τέσσερα βραβεία Grammy και οκτώ βραβεία BRIT. Επίσης, το 2004 κέρδισε Χρυσή Σφαίρα και Όσκαρ Καλύτερου Πρωτότυπου Τραγουδιού για το τραγούδι *Into the West* της ταινίας *[[Ο Άρχοντας των Δαχτυλιδιών: Η Επιστροφή του Βασιλιά]]*. Επιπλέον, ως μέλος των Eurythmics εισήχθη το 2006 στο Rock and Roll Hall of Fame.

Επίσης, η Λένοξ έχει ακτιβιστική δράση, καθώς έχει ασχοληθεί ιδιαιτέρως με το ζήτημα του AIDS.

## Παραπομπές


Κατηγορία:Σκωτσέζοι τραγουδιστές
Κατηγορία:Βραβευμένοι με Όσκαρ Καλύτερου Πρωτότυπου Τραγουδιού
Κατηγορία:Βραβευμένοι με Χρυσή Σφαίρα
Κατηγορία:Νικητές Ivor Novello Awards
Κατηγορία:Βραβευμένοι με Brit
Κατηγορία:Βραβευμένοι με Grammy
Κατηγορία:Ακτιβιστές κατά του HIV/AIDS
Μακύνεια Αιτωλοακαρνανίας

H ** Μακύνεια** είναι παραθαλάσσιο χωριό της Ναυπακτίας στο νομό Αιτωλοακαρνανίας με υψόμετρο 30 μέτρα. και υπάγεται στο Δήμο Ναυπακτίας.

## Γεωγραφικά στοιχεία
H Μακύνεια βρίσκεται στις βόρειες ακτές του Πατραϊκού Κόλπου σε απόσταση 4,5 χλμ. Δ.-ΒΔ. του Αντιρρίου . Είναι κτισμένη επάνω στην παλαιά εθνική οδό Αντιρρίου - Αγρινίου και πολύ κοντά στην Ιόνια Οδό. Οι κάτοικοί της ασχολούνται με τη γεωργία, την κτηνοτροφία και την αλιεία, ενώ τους καλοκαιρινούς μήνες το χωριό λειτουργεί ως παραθεριστική τοποθεσία. Ενοριακός ναός του χωριού είναι ο Άγιος Κωνσταντίνος που σύμφωνα με την τοπική παράδοση ήταν μοναστήρι αφιερωμένο στη μνήμη του Αγίου Κωνσταντίνου και της Ελένης, το οποίο επί τουρκοκρατίας καταστράφηκε. Σύμφωνα με την απογραφή του 2011 έχει πληθυσμό 377 κατοίκους και μαζί με με τον Αγραπιδόκαμπο, τον Άγιο Πολύκαρπο και τη Ρίζα συναποτελούν την Τοπική Κοινότητα Μακυνείας που ανήκει στη Δημοτική Ενότητα Αντιρρίου.

### Απογραφές πληθυσμού

## Ιστορία - Ονομασία
### Αρχαία Μακύνεια
Η Μακύνεια ή Μακύνια αναφερέται ως πόλη, αρχικά της δυτικής Λοκρίδας και στη συνέχεια της Αιτωλίας, ενώ πιθανολογείται να υπήρχε και την ομηρική περίοδο.

#### Σύγχρονη εποχή
Η Μακύνεια μέχρι το 1980 αναφερόταν με το όνομα **Κάτω Μαμμάκω** οπότε και μετονομάστηκε με το ΦΕΚ 79Α-11/04/1980. Στους πρόποδες του λόφου Παλιόκαστρο (ύψους 200 μ.), στα βόρεια του σημερινού χωριού πάνω από τη σήραγγα της Ιόνιας Οδού όπου σήμερα υπάρχει το ξωκλήσσι του Αγίου Θωμά, υπήρχε οικισμός με το όνομα *Μαμάκω* ή *Μαμάκον*. Ο οικισμός πήρε το όνομά του από το παρωνύμιο Μαμάκος και γίνεται αναφορά σε αυτόν από 1844. Κάτοικοί του μετακινήθηκαν νοτιότερα στη σημερινή θέση του χωριού και ίδρυσαν την Κάτω Μαμμάκω, που ως οικισμός αναγνωρίστηκε για πρώτη φορά το 1940, ενώ ταυτόχρονα καταργείται ο οικισμός Μαμάκον και η Κάτω Μαμμάκω αναγνωρίζεται ως έδρα της ομώνυμης κοινότητας.

## Εξωτερικοί σύνδεσμοι
* Μακύνεια  από το "Η Αιτωλία γη αποκαλύπτεται! Τουριστικός οδηγός", σελ. 95-96
* Αρχαίο θέατρο Μακύνειας από τον ιστότοπο: http://www.diazoma.gr
* Σημαντικά ευρήματα στην Αιτωλοακαρνανία από τον ιστότοπο: archeology & arts 
* Μακύνεια  από τον ιστότοπο του Δήμου Ναυπακτίας

## Παραπομπές


## Περαιτέρω ανάγνωση
* Χρυσοβιτσάνος, Γεράσιμος (2004). "Οι αποικίες της Κορίνθου στην αιτωλοακαρνανική ακτή". Μεταπτυχιακή εργασία ειδίκευσης. Πανεπιστήμιο Κρήτης/Φιλοσοφική Σχολή/Τμήμα Ιστορίας και Αρχαιολογίας. σελ. 149-155.

Κατηγορία:Χωριά της περιφερειακής ενότητας Αιτωλοακαρνανίας
Κατηγορία:Δήμος Ναυπακτίας
Κατηγορία:Δήμος Ναυπάκτου